-บรรยากาศ-
ร้านเป็นประตูบานพับที่มีวัสดุเป็นกระจกและไม้ ร้านด้านในแบ่งเป็น 2 โซน โซนแรกด้านในร้านถัดจากประตูเป็นโซนชงเครื่องดื่ม มีโต๊ะและเก้าอี้ 1-2 ตัว ให้ลูกค้านั่งรอเครื่องดื่มค่ะ ส่วนด้านในทางร้านเปิดแอร์และพัดลม ตกแต่งด้วยกำแพงอิฐ มีต้นเมเปิ้ลเปลี่ยนสี ทางร้านจัดวางโต๊ะไม้ไว้ให้บริการค่ะ

-เมนู-
อาหารจานเดียว เบเกอรี่ กาแฟ และเครื่องดื่มอื่นๆ

-อาหารที่สั่ง-
“Hot Cappuccino” (65 บาท) ช่วงที่ไปเป็นตอนเช้า ลูกค้าค่อนข้างเยอะค่ะ เพราะมีผู้ปกครองมานั่งคุยรอลูกๆ ทางร้านเลยเสิร์ฟใส่แก้วกระดาษแล้วปิดฝาพลาสติกค่ะ เราถึงกับยืนเศร้าไปสองวินาที เพราะอุตส่าห์ตั้งใจมาร้านนี้เพราะอยากได้กาแฟกับลาเต้อาร์ทๆ แต่ก็อุ่นใจเมื่อพี่บาริสต้าทำลาเต้อาร์ตให้ค่ะ ตัวกาแฟหอมๆ รสหวานๆกำลังดี ลาเต้อาร์ตสวย ประทับใจค่ะ

-บริการ-
ทางร้านบริการยิ้มแย้มค่ะ

-การเดินทาง- 
ร้านอยู่ในซอยคอนแวต์ ตรงข้ามโรงพยาบาล BNH ค่ะ

KiMCHi WaSaBi
14/03/2015